HÍRLEVÉL

ÁPRILIS

Tisztelt Szülők!

Az iskola életében ez a hónap egy kicsit rövidebb volt a Húsvétot magába foglaló tavaszi szünet miatt, ám mégis mozgalmas, eseményekben és eredményekben gazdag időszakról számolhatunk be Önöknek.

**Alsó tagozatos események**

* **Kocsis-Nagy Barnabás (3.z)** a kerületi közlekedési versenyen, ami a KRESZ elméleti tudását és kerékpározás szabályainak gyakorlati alkalmazását mérte fel, 1. helyezést ért el. Felkészítő tanára Uzsoky Petronella volt.
* **Szente Ramóna (4.z)** szép eredménnyel zárta a kerületi helyesírási versenyt, mert 3. helyezett lett. Felkészítő tanára Tóth Rozália volt.
* Az 1. és a 3. osztály ellátogatott Bárdosi Sándor olimpiai bajnok edzőtermébe, ahol a bajnok személyesen fogadta a gyerekeket. A két hatvanperces foglalkozás nagyon tetszett ennek a korosztálynak.
* Egyik szép napos szombaton a 2. osztály a szülőkkel együtt kirándult a János-hegyre, gyönyörködött a budai kilátásban, majd Makkosmárián megpihentek és játszottak.
* A 6.z osztály kulturális program keretén belül megnézte a Toldi című előadást az Ódry Színpadon.
* A 4.z osztály, az előző évek hagyományát folytatva háromnapos családi hétvégét tartott Pénzesgyőrben.
* A kerületi Újbuda Tavaszi Hangversenyen szépen szerepelt a 3-4. osztály kórusa. Stimecz Edina tanárnő betanításában új dalokat adtak elő tanulóink, sőt ezúttal néhány bátor, jó hangú szólista éneklése tette még élvezetesebbé előadásukat. Májusban az iskola tavaszi hangversenyén azok is meghallgathatják, akiknek nem volt módjuk elmenni a Szent Imre Gimnáziumba.
* Húsvétra készülődve a 3. osztályos tanulók kézműves foglalkozáson vettek részt, ahol a szülők segítségével készítették a locsolóknak szánt ajándéktojásokat.

**Gimnáziumi események**

* **Langer Viola (12. b)** kimagasló teljesítményt nyújtott már a budapesti országos francia versenyen, (OKTV) majd ezt folytatta a verseny országos döntőjében is. A szóbeli képességeket mérő forduló igen szoros végeredménnyel zárult. Viola az előkelő **14. helyet** nyerte el a harminc versenyzőből. Felkészítő tanára Ákosné Vrábel Mária volt.
* Április elején rendezték meg a budapesti Simonyi helyesírási versenyt, ahol **Fövenyessy Vivien (8.b)** képviselte iskolánkat. Vivien kimagasló teljesítménnyel megnyerte a versenyt, így bejutott a verseny országos fordulójába. Felkészítő tanára Molnár Lászlóné volt.
* Hasonlóan szép eredményről számolhatunk be az országos általános iskolai angol tanulmányi versennyel (OÁTV) kapcsolatban, mert ugyancsak **Fövenyessy Vivien** **12. helyezett** lett a budapesti fordulóban, ezzel jogot szerzett arra, hogy az országos versenyre nevezést kapjon. Felkészítő tanára Nagy Gabriella volt.
* Ebben a hónapban újabb kerületi tanulmányi versenyek kerültek megrendezésre. 7-8. osztályos tanulóink igen szépen teljesítettek az angol versenyen, ahol mind írásban mind szóban meg kellett mutatni felkészültségüket. 7. évfolyamon **Fedor Bence 4., Birtalan Áron 8.** helyezett lett. Felkészítő tanáruk Bánné Gáspár Mária volt. 8. évfolyamon **Seidl Anna szintén 4. lett, Kenesei Kornél pedig a 8.** helyezést ért el. Őket Nagy Gabriella készítette fel.
* **Puglits János (8.b)** a kerületi informatika alkalmazói tanulmányi versenyen 3. helyet nyerte Táblakezelés kategóriában. Felkészítő tanára Váczi Éva volt.
* Iskolánk minden évben sikeresen vesz részt a katasztrófavédelmi versenyen. A dél-budai forduló feladatai nem okoztak nehézséget tanulóinknak, mert a 12. évfolyam csapata az 1., a 7. évfolyamosok csapata a 2. helyen zárta a versenyt. A nyertes tizenkettedikes négyfős csapat képviseli a kerületet a budapesti versenyen. Felkészítő tanáraik Cserven Irén és Percsy Éva évfolyamfelelősök voltak.
* Április 8-án illetve 15-én került megrendezésre a kerületi matematikaverseny 5-8. évfolyamon. Iskolánk évfolyamonként két-két tanulóval képviseltette magát a versenyen

5. évfolyam: Borók Bence, Molnár Noémi Andrea;

6. évfolyam: Király Réka,  Kiss Franciska;

7. évfolyam: Erményi György, Vellai Viktória;

8. évfolyam: Gáspár Kitti, Molnár Dániel

A diákok szépen teljesítettek, közülük ketten a legjobb tíz közé kerültek: **Gáspár Kitti 4.** helyen végzett a nyolcadik évfolyamosok versenyében(felkészítő tanára: Kulcsár Ella), **Erményi György 7.b osztályos tanuló pedig a nyolcadik** helyet szerezte meg évfolyamában (felkészítő tanár: Nagy-Tóth Mariann).

* A novemberi hírlevélben már beszámoltunk 7-8. osztályos tanulóink kimagasló eredményéről a kerületi közlekedési verseny elméleti fordulójában. Most a kerékpáros versenyeredményükkel megerősítették 1. és 2. helyezésüket, így ők is folytathatják a nemes küzdelmet a budapesti versenyen. Orbánné Molnár Enikő volt a felkészítő tanáruk.
* **Marián Kinga, Budavári Orsolya és Orosz Adrienn csapata (8.b)** szoros versenyben a 7. helyezést érte el a budapesti Életvitel versenyen. A lányoknak változatos feladatokban kellett megmutatni, hogy mennyi mindenhez kell értenie egy jó háziasszonynak. Orbánné Molnár Enikő készítette fel a csapatot.
* Április 22-én a Föld Napja rendezvénysorozata zajlott a kerületben. Általános iskolás diákjaink képviselték az iskolát a különböző programokon. Voltak, akik a Feneketlen tónál sportoltak, mások a Gellérthegyet mászták meg, hogy ott vegyenek részt egy futóversenyen. Néhányan az erre az eseményre készített projektmunkájukért kapták meg a jutalmukat. **Bognár Renáta, Csiszár Nóra és Erdős Dóra (8.a) 1. helyezett** lett túzokvédelmi leporellójával. **Pécsi András (7.a) 3. helyezést** nyert közlekedési pályázatával, ami Újbuda közlekedésével foglalkozott. **Magyar Sára (8.b)** túzokrajzát szintén 3. hellyel jutalmazta a zsűri.
* A 11. évfolyam tanulói április elején tették le az idegen nyelvi vizsgáikat. Az írásbeli és szóbeli feladatokból álló vizsga jó gyakorlásnak bizonyult a májusi érettségi vizsga előtt.
* Beindultak a tavaszi terepgyakorlatok. 10. évfolyamos tanulóink a Balaton-felvidék változatos felszínét, kialakulását, növény- és élővilágát tanulmányozták, valamint megismerkedtek a végvár rendszer történelmével.
* A biológia iránt érdeklődő tanulóink ebben a hónapban több programon bővíthették tudásukat.

Az agykutatás hete alkalmából egy pszicho-fiziológiai mérésen vett részt 18 tanulónk.

Egy másik igen érdekes lehetőség volt, hogy az emberi testtel ismerkedjenek a biológia fakultációra járók, amikor a Honvéd Kórházban boncolást néztek végig.

A levegőszennyezés és annak egészségügyi következményeiről a Levegő Munkacsoport tartott előadást a 9. a és b osztályokban rendhagyó biológia órán.

Néhány 7. és 9. osztályos tanuló ’Tavaszköszöntő’ kirándulásra ment, hogy megcsodálja a szép tavaszi Hárs-hegyet és a környékét.

**A kultúra területén a következő események zajlottak:**

* Az iskola 5-6. osztályos kórusa és a vegyes kara nagy sikerrel szerepelt a már említett kerületi Újbuda Tavaszi Hangversenyén. Mindkét kórust Stimecz András tanár úr tanította be. Ők is meghallgathatók lesznek a május végi iskolai tavaszi koncerten.
* A 10. évfolyam humán csoportja egy kortárs táncelőadást és egy modern festménykiállítást nézett meg a Trafóban.
* A múlt hónapban emlékezetes előadásoknak adott teret a VII. kerületi Bethlen Színház. Áprilisba a 7. és a 10. évfolyam tanulói egy érdekes drámapedagógiai programon vettek részt. Először megtekintették a ’Zakkant’ című előadást, majd megbeszélték a látottak által kialakult élményeket, véleményeket.
* Az idei három hetet meghaladó TÁMOP projekt témája a család volt. Az évfolyamfelelősök igazán vicces feladatokkal bombázták a megalakult családokat. Az elkészült tablók változatos módon mutatták be a kisebb-nagyobb családokat. A család-rejtvények megfejtéséhez minden családtagra szükség volt. A gazdálkodási hét folyamán origami készítésével kerestek a családok ’pénzt’, amit a család élelmezésére, csekkek befizetésére fordítottak. A legfergetegesebb családi eseményre a tavaszi szünet előtti napon került sor, ahol a családtagoknak mindenféle szellemi és manuális feladattal kellett megbirkózni, például párosítani a család nagy mennyiségű zokniját.
* Az iskola diákönkormányzatának lelkes tagjai, időt, pénzt és fáradságot nem kímélve, megszerveztek egy tavaszi bált a gimnáziumi osztályok számára. A belépés egyik feltétele álarc viselése volt, a másik pedig, hogy a bál hangulatát emeljék, alkalomhoz illő elegáns ruha viselése volt. A DÖK elképzelése szerint szeretnének hagyományt teremteni, és minden évben megrendezni egy hasonló jó hangulatú bált.

Gratulálunk nekik az ötlethez és a kivitelezéshez is!

**Áprilisi sporteseményeink voltak:**

* A hónap elején tartották meg az ’Újbudai Sportfesztivált, aminek a megnyitója a mi iskolánkban volt. A rendezvény támogatója Dr. Simicskó István a sportért felelős államtitkár volt. Minden tanulónk kapott egy kis ajándékot. 50 tanuló vett részt a különböző sportokat felölelő rendezvényen. Kidobósoztak, röplabdáztak, partizánoztak és fociztak a gyerekek. Az iskola sportszereket kapott a támogatótól.
* Az V. és VI. korcsoport fiú foci diákolimpia meccsei zajlottak ebben a hónapban.
* Tanár-diák kosárlabda és röplabda meccsek megrendezésére a tavaszi szünet előtti napon került sor. Még egy ráadás meccset is játszottak a tizenkettedikesek külön kérésére. Jó hangulatban, sok szurkoló buzdítása mellett zajlottak a mérkőzések.
* Kosarasaink részt vettek a ’Dobd a kosárba’ elnevezésű programon, ahol több meccset játszottak. A MKOSZ-tól az iskola 2 palánkot és 15 kosárlabdát kapott a részvételért. Köszönjük a támogatást.
* A hónap legvégén elballagtak végzős diákjaink. 50 tanuló vett búcsút az iskolától, a tanároktól és a diáktársaktól. A búcsúztatók után a legkiemelkedőbb tanulóink emléklapot kaptak.

Mayer Viktória (12.b) vehette át a Bethlen plakettet, amit az a tanuló kap, aki mind tanulmányi, mind közösségi munkájával példát mutatott a társainak diák évei alatt.

* Lezajlott az leendő első osztályos tanulók beiratkozása. A következő tanévben 29 „kiselsős” kezdi meg tanulmányait. Szeretettel várjuk őket.
* A 10. a osztály termének a kifestését a Barakovics család vállalta magára.

Nagyon köszönjük a segítségüket.

2014. május 14. Iskolavezetés